10.11.2022.
LV
Eiropas Savienības Oficiālais Vēstnesis
L 290/583
6.5.9.2.
Kameru caurpūš vairākas minūtes tieši pirms testa, līdz panāk stabilu fonu.
Šajā brīdī ieslēdz arī kameras gaisa sajaukšanas ventilatoru(-us).
6.5.9.3.
Testa transportlīdzekli ar izslēgtu spēka pārvadu un atvērtiem logiem un bagāžas nodalījumu(-iem) ievieto mērījumu kamerā.
Gaisa sajaukšanas ventilatoru(-us) noregulē tā, lai gaisa cirkulācija zem testa transpor­ tlīdzekļa degvielas tvertnes būtu vismaz 8 km/h.
6.5.9.4.
Ogļūdeņražu analizatoru tieši pirms testa iestata uz nulli un pārbauda ar kontroles gāzi.
6.5.9.5.
Kameras durvis aizver un hermētiski noslēdz.
6.5.9.6.
Ogļūdeņražu koncentrāciju, temperatūru un barometrisko spiedienu izmēra 10 minūšu laikā pēc durvju aizvēršanas un hermētiskas noslēgšanas, lai iegūtu ogļūdeņražu koncentrācijas kamerā (CHCi), barometriskā spiediena (Pi) un vides temperatūras kamerā (Ti) sākotnējos rādījumus diennakts testam.
Šajā brīdī sākas Tstart = 0.
6.5.9.7.
Ogļūdeņražu analizatoru tieši pirms katra emisiju paraugu ņemšanas laikposma beigām nonullē un pārbauda ar kontroles gāzi.
6.5.9.8.
Pirmajam un otrajam emisiju paraugu ņemšanas laikposmam jābeidzas attiecīgi pēc 24 stundām ± 6 minūtes un pēc 48 stundām ± 6 minūtes pēc sākotnējo paraugu ņemšanas uzsākšanas, kā noteikts šī pielikuma 6.5.9.6. punktā.
Reģistrē pagājušo laiku.
Katra emisijas paraugu ņemšanas laikposma beigās izmēra ogļūdeņražu koncentrāciju, temperatūru un barometrisko spiedienu un izmanto, lai aprēķinātu diennakts testa rezultātus, izmantojot šā pielikuma 7.1. punktā doto vienādojumu.
Pirmajās 24 stundās iegūto rezultātu reģistrē kā MD1.
Otrajās 24 stundās iegūto rezultātu reģistrē kā MD2.
6.6.
Nepārtraukta testa procedūra hermētiskām degvielas tvertnes sistēmām
6.6.1.
Ja degvielas tvertnes atslogošanas spiediens ir 30 kPa vai augstāks
6.6.1.1.
Testu veic, kā aprakstīts šī pielikuma 6.5.1.–6.5.3. punktā.
6.6.1.2.
Degvielas noliešana un atkārtota uzpilde Vienas stundas laikā pēc sagatavošanas brauciena transportlīdzekļa degvielas tvertne ir jāiztukšo.
To veic tā, lai transportlīdzeklim uzstādītās iztvaikošanas kontroles ierīces netiktu pārmērīgi caurpūstas vai pārmērīgi pārpildītas.
Parasti pietiek ar degvielas tvertnes vāciņa noņemšanu, pretējā gadījumā jāatvieno aktīvās ogles tilpne.
Degvielas tvertni atkārtoti uzpilda ar standartdegvielu 18 °C ± 2 °C temperatūrā līdz 15 ± 2 % no tvertnes nominālās ietilpības.
Šī pielikuma 6.6.1.3., 6.6.1.4. un 6.6.1.5. punktā aprakstītās darbības pabeidz kopumā 36 stundu laikā, un 6.6.1.4. un 6.6.1.5. punktā aprakstītajām darbībām transportlīdzekli nepakļauj temperatūrām, kas pārsniedz 25 °C.
6.6.1.3.
Izgarošana Piecu minūšu laikā pēc degvielas noliešanas un atkārtotas uzpildes transportlīdzekli atstāj izgarot stabilizē­ šanai uz vismaz 6 stundām vides temperatūrā 20 °C ± 2 °C.
6.6.1.4.
Degvielas tvertnes dehermetizācija Pēc tam spiedienu tvertnē pakāpeniski pazemina, lai neradītu anomālu spiedienu pieaugumu degvielas tvertnē.
To drīkst izdarīt, atverot transportlīdzekļa degvielas tvertnes vāciņu.
Neatkarīgi no dehermetizācijas metodes transportlīdzekli atgriež sākotnējā stāvoklī 1 minūtes laikā.
6.6.1.5.
Aktīvās ogles tilpnes piepildīšana un caurpūšana Saskaņā ar šī pielikuma 5.1.–5.1.3.1.3. punktā aprakstīto secību vecinātu aktīvās ogles tilpni piepilda, līdz tiek sasniegta 2 gramu noplūde, saskaņā ar šī pielikuma 6.5.5.4.–6.5.5.4.5. punktā aprakstīto procedūru, un pēc tam caurpūš ar emisijas laboratorijas gaisu ar jaudu 25 ± 5 litri minūtē.
Caurpūtes gaisa tilpums nedrīkst pārsniegt saskaņā ar 6.6.1.5.1. punkta prasībām noteikto tilpumu.
Šo piepildīšanu un caurpūšanu var veikt vai nu a) izmantojot iebūvēto aktīvās ogles tilpni temperatūrā 20 °C vai pēc izvēles temperatūrā 23 °C, vai b) atvienojot aktīvās ogles tilpni.
Abos gadījumos nav ļauts turpināt tvertnes spiediena pazemi­ nāšanu.